

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Előterjesztés a polgármester és alpolgármester illetményének és költségtérítésének módosításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Lengyel Endre polgármester  Lencse Kata munkaügyi ügyintéző |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | - |

Jánoshalma, 2025. június 20.

**Tisztelt Képviselő-testület!**

Jánoshalma Városi Önkormányzat Képviselő-testülete a 269/2024. (XII.12.) határozatával döntött a polgármester illetményéről és költségtérítéséről, valamint a 270/2024. (XII.12.) határozatával a főállású alpolgármester illetményéről és költségtérítéséről.

Az Országgyűlés a 2024. évi LVIII. törvénnyel módosította a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv*.*) egyes rendelkezéseit, így a polgármesteri illetmény megállapítására vonatkozó szabályokat is.

**Az Mötv 71. § (4) bekezdését az alábbiak szerint módosította:**

*„(4) A polgármester megbízatásának időtartamára havonta*

1. *az 500 fő és az az alatti lakosságszámú település esetében a nemzetgazdasági átlagkereset*

*1,5-szeresének;*

1. *az 501–1500 fő közötti lakosságszámú település esetében a nemzetgazdasági átlagkereset*

*1,75-szeresének;*

1. *az 1501–2000 fő közötti lakosságszámú település esetében a nemzetgazdasági átlagkereset kétszeresének;*
2. *a 2001–5000 fő közötti lakosságszámú település esetében a nemzetgazdasági átlagkereset*

*2,25-szeresének;*

1. ***az 5001–10 000 fő közötti lakosságszámú település esetében a nemzetgazdasági átlagkereset két és félszeresének;***
2. *a 10 001–30 000 fő közötti lakosságszámú település esetében a nemzetgazdasági átlagkereset háromszorosának;*
3. *a 30 000 fő feletti lakosságszámú település esetében a nemzetgazdasági átlagkereset három és félszeresének megfelelő összegű illetményre jogosult.*

Az Mötv. 71. §-a kiegészült egy értelmező rendelkezéssel, melyet a (4a) bekezdés tartalmaz. Ez meghatározza, hogy a polgármester illetményének számításánál a tárgyévet megelőző évnek a január-decemberre, a teljes munkaidőben alkalmazásban állók bruttó átlagkeresetére a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a Központi Statisztikai Hivatal által meghatározott nemzetgazdasági átlagkeresetet kell alapul venni. ***A nemzetgazdasági átlagkereset alapján számított illetményre a polgármester a tárgyév július 1-jétől jogosult****.*

A Központi Statisztikai Hivatal hivatalos közleménye alapján – amely a Magyar Közlöny Hivatalos Értesítő 2025. évi 11. számában jelent meg – a 2024. évre vonatkozó havi bruttó átlagkereset (nemzetgazdasági átlagkereset) – 667.365, -Ft volt.

A Képviselő-testületnek továbbra sincs mérlegelési lehetősége a kérdésben, viszont alakszerű határozatban deklarálnia kell az Mötv. rendelkezései alapján, hogy milyen összegű illetmény illeti meg a település polgármesterét.

A Kttv. 131.§ (1) bekezdése szerint az illetményt száz forintra kerekítve kell megállapítani.

A polgármester illetménye a módosított és fentebb ismertetett jogszabályi rendelkezések alapján tehát **bruttó 1.668.400, - Ft.**

Az Mötv. 71. § (6) bekezdése változatlan tartalommal rögzíti, hogy a polgármester havonta az illetményének 15%-ában meghatározott összegű költségtérítésre jogosult.

A jogszabály alapján a polgármester **költségtérítése tehát bruttó 250.260, - Ft.**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/L. § (1) bekezdése szerint a polgármester foglalkoztatási jogviszonyára is megfelelően kell alkalmazni a Kttv. 141. §-t, az idegennyelv-tudási pótlék szabályait.

A Kttv. 141. § (6) bekezdése úgy rendelkezik, hogy az angol, francia, német, arab, kínai és orosz nyelvek tekintetében a pótlék alanyi jogon jár, amelynek mértéke nyelvvizsgánként

a) komplex felsőfokú (C1) nyelvvizsga esetében az illetményalap 100%-a,

1. komplex középfokú (B2) nyelvvizsga esetében az illetményalap 60%-a,
2. komplex alapfokú (B1) nyelvvizsga esetében az illetményalap 15%-a.

Az illetményalap - a költségvetési törvényben foglaltak szerint - 2025. évben 38.650.-Ft.

Lengyel Endre polgármester rendelkezik egy felsőfokú és egy középfokú komplex nyelvvizsgával, így idegennyelvtudási pótlékra jogosult, amelynek összege - a jogszabályi rendelkezések figyelembe vételével

- havi bruttó 38.650, -Ft felsőfokú nyelvvizsga után és

- havi bruttó 23.190, -Ft a középfokú nyelvvizsga után.

A polgármester idegennyelv-tudási pótléka -felsőfokú angol és német középfokú komplex nyelvvizsgájára tekintettel – összesen **havi bruttó 61.840, - Ft**.

A fentiek alapján a polgármester havi illetménye, illetve költségtérítése **2025. július 1. napjától** **mindösszesen bruttó 1.980.500, - Ft.**

A Mötv. 80. § (1) bekezdése alapján a főállású alpolgármester illetményének összegét a polgármester illetményének 70-90 %-a közötti összegben, a képviselő-testület állapítja meg. Eddig az alpolgármester illetménye a polgármester illetményének 90%-ban került megállapításra, melynek alapján a főállású alpolgármester illetménye **bruttó 1.501.600, - Ft.**

A Mötv. 80. § (3) bekezdése szerint a főállású alpolgármester havonta illetményének 15%-ában meghatározott összegű költségtérítésre jogosult.

A jogszabály alapján a polgármester költségtérítése az 1.501.600, - Ft illetményt alapul véve **havi bruttó 225.240, - Ft.**

A fentiek alapján a főállású alpolgármester havi illetménye, illetve költségtérítése **2025. július 1. napjától** **mindösszesen bruttó 1.726.840, - Ft.**

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatokat elfogadni szíveskedjen.

1. **Határozati javaslat:**

Jánoshalma Városi Önkormányzat Képviselő-testülete Lengyel Endre főállású polgármester illetményét Magyarország helyi önkormányzatairól szóló 2011. évi CLXXXIX. törvény 71. § (4) bekezdés e) pontjában foglaltak alapján- 2025. július 1. napjától **havi bruttó 1.668.400, - Ft** összegben, költségtérítését ugyanezen időponttól az Mötv. 71. § (6) bekezdése alapján **havi bruttó** **250.260, - Ft** -ban állapítja meg.

A Képviselő-testület Lengyel Endre főállású polgármester idegennyelvtudási pótlékát – felsőfokú angol és középfokú német komplex nyelvvizsgájára tekintettel - **havi bruttó 61.840, - Ft** összegben állapítja meg.

**Felelős:** Lengyel Endre polgármester

**Határidő:** 2025. július 1.

**Fedezet:** 2025. évi költségvetés- igazgatás

1. **Határozati javaslat:**

Jánoshalma Városi Önkormányzat Képviselő-testülete Ördögh Edit főállású alpolgármester illetményét 2025. július 1. napjától - Magyarország helyi önkormányzatairól szóló 2011. évi CLXXXIX. törvény 80. § (1) bekezdésében foglaltak alapján - **havi bruttó 1.501.600.-Ft** összegben állapítja meg.

Ördögh Edit főállású alpolgármester költségtérítését 2025. július 1. napjától- Magyarország helyi önkormányzatairól szóló 2011. évi CLXXXIX. törvény 80. § (3) bekezdésére tekintettel - **havi bruttó 225.240.-Ft** összegben állapítja meg.

**Felelős:** Lengyel Endre polgármester

**Határidő:** 2025. július 1.

**Fedezet:** 2025. évi költségvetés- igazgatás, bérmaradvány sor