

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Előterjesztés TOP\_PLUSZ-2.1.1-21-BK1-2022-00048 azonosító számú pályázathoz saját forrás biztosításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Halász-Csiba Renáta |
| **Az előterjesztés előzetesen egyeztetve:** | Lengyel Endre polgármester  Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Elvi jóváhagyó döntés * Beérkezett ajánlatok *(később kerül megküldésre)* |

Jánoshalma, 2025. június 20.

**Tisztelt Képviselő-testület!**

Jánoshalma Városi Önkormányzat a TOP\_PLUSZ-2.1.1-21-BK1-2022-00048 azonosító számú, Épületenergetikai fejlesztés Jánoshalma településen című pályázatának megvalósítását a támogatási szerződés hatályba lépését követően azonnal megkezdte. A kivitelező kiválasztását követően az önkormányzati tulajdonú épület felújítása (tűzoltóság) megtörtént. A projekt keretében bruttó 18.753.311, - Ft maradvány összeg keletkezett a megvalósítás befejezése után az építési beruházás, kivitelezés költségsoron. Az önkormányzat szeretné felhasználni ezen összeget további épületenergetikai fejlesztésre.

Projektjavaslat:

Az önkormányzati tulajdonú Jánoshalma, Arany János utca 13. szám alatti ingatlan orvosi ügyeletként működött. A maradványösszeg felhasználását tűzte ki célul az önkormányzat, a Jánoshalma, Arany János utca 13. szám alatti ingatlan energetikai fejlesztésével.

Tervezett energetikai fejlesztés (pontos műszaki tartalom a tervezői költségbecslések birtokában kerül meghatározásra):

* homlokzati nyílászáró csere
* födém hőszigetelés
* homlokzati fal hőszigetelés
* fűtési rendszer korszerűsítés

Tervezett, becsült beruházási érték: nettó 14.173.000, - Ft + ÁFA.

A felújítás befejezése után az épület funkciója is változik, vagyis rendőrség funkciót kapna az épület úgy, hogy továbbra is önkormányzati tulajdonban maradna és ingyenes használatba adná át az épületet az önkormányzat a helyi rendőrőrs részére.

A pályázat költségvetésében már kizárólag kivitelezés soron maradt összeg, így a fejlesztéshez szükséges tervezői díjak, szakértői díjak, közbeszerzési költségek összegét az önkormányzatnak önerőből szükséges finanszíroznia.

Várható költségek:

|  |  |  |  |
| --- | --- | --- | --- |
| Megnevezés | Nettó összeg | Áfa | Bruttó összeg |
| Építész tervezés díja: |  |  |  |
| Gépész tervezés díja: |  |  |  |
| Rehabilitációs szakmérnök díja: |  |  |  |
| Éghajlatváltozási rezilienciavizsgálat díja: |  |  |  |
| Energetikai szakértő díja: |  |  |  |
| Közbeszerzési szakértő díja: |  |  |  |
| Közbeszerzéshez kapcsolódó hatósági díj:  https://www.ujvilag.gov.hu/ekr/rendszerhasznalati-dij | 40.000, - Ft | 10.800, - Ft | 50.800, - Ft |
| Összesen |  |  |  |

A fenti táblázat alapján a kivitelezés soron lévő összeg felhasználásához ….. Ft saját forrást szükséges biztosítania az önkormányzatnak.

Amennyiben az önkormányzat a saját forrást nem biztosítja, úgy a bruttó 18.753.311, - Ft maradvány összeg visszafizetése mellett a tervezés (5 %), valamint a százalékos átalány költség sorok (7 %) százalékos túllépésének költségeit is szükséges visszafizetnie.

A visszafizetendő sor túllépés összege nagyságrendileg:

tervezés soron 1.500.000, - Ft

százalékos átalány költségsoron: 1.600.000, - Ft

A pontos összeg a támogató által kerül meghatározásra.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

1. **Határozati javaslat:**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat a TOP\_PLUSZ-2.1.1-21-BK1-2022-00048 azonosító számú, Épületenergetikai fejlesztés Jánoshalma településen című pályázat keretében keletkezett maradványösszeg felhasználását támogatja, amely keretében a Jánoshalma, Arany János utca 13. szám alatti ingatlan energetikai felújítása valósul meg. Az ingatlan hasznosítását rendőrség funkcióban támogatja.

A beruházás előkészítéséhez, megvalósításához szükséges feladatok elvégzésére bruttó ……………… Ft összegben saját forrást biztosít.

A Képviselő-testület felhatalmazza a polgármestert a szükséges intézkedések megtételére, a szerződések megkötésére.

**Felelős:** Lengyel Endre polgármester

**Határidő:** 2025. július 30.

**Fedezet:**

VAGY

1. **Határozati javaslat:**

Jánoshalma Városi Önkormányzat Képviselő-testülete az alábbi döntést hozza:

Jánoshalma Városi Önkormányzat a TOP\_PLUSZ-2.1.1-21-BK1-2022-00048 azonosító számú, Épületenergetikai fejlesztés Jánoshalma településen című pályázat keretében keletkezett maradványösszeg felhasználását NEM támogatja, a maradványösszeget és a pályázati költségvetésben szereplő százalékos korlátok túllépése miatti, támogató által meghatározott összeget visszafizeti.

**Felelős:** Lengyel Endre polgármester

**Határidő:** 2025. július 30.

**Fedezet:**