

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Előterjesztés** **a Jánoshalma 4565/14 helyrajzi szám alatt található önkormányzati tulajdonú Hűtőház bérleti szerződésének meghosszabbításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Bérleti szerződés 1. számú módosítása * 98/2023. (V.15.) Kt. sz. határozat * Bérlő kérelme * Bérleti szerződés |

Jánoshalma, 2025. június 20.

**Tisztelt Képviselő-testület!**

Jánoshalma Városi Önkormányzat az önkormányzati vagyonról és a vagyongazdálkodásról szóló 6/2022. (IV.29.) számú önkormányzati rendelet és az Önkormányzat Képviselő-testületének 119/2022. (VI.23.) Kt. számú határozatával jóváhagyott „Bérlő kiválasztására vonatkozó szabályozás” alapján „Önkormányzati tulajdonú Hűtőház bérbeadása” tárgyú pályázatot írt ki a Jánoshalma, 4565/14 helyrajzi szám alatt található 720 m2 nagyságú hűtőkamra és 420 m2 –es manipulációs tér bérbeadására, mely pályázat eredményeként a Képviselő-testület 98/2023. (V.15.) Kt. sz. határozatával a Bácska Gyöngye Mezőgazdasági Szövetkezet által 2023. május 12. napján benyújtott ajánlatát elfogadta.

Az Önkormányzat az Irányító Hatóság általi jóváhagyást követően **2023. augusztus 25. napjától** **két év időtartamra 2025. augusztus 24. napjáig** bérbe, egyidejűleg **birtokba adta** Bérlő számára a hűtőkamra teret és a manipulációs teret magában foglaló Hűtőházat annak mindennemű felszereltségével együtt.

Tekintettel arra, hogy a bérleti szerződés ez év augusztusában lejár, Bérlő kérelmet nyújtott be a szerződés meghosszabbításával kapcsolatban.

Előzetes tájékoztatás alapján a hűtőház szerződés meghosszabbítását nem kell ismét jóváhagyatni az Irányító hatósággal, csak beküldeni az aláírt szerződés módosítást a hosszabbításról, mert a piaci árat és magát a kiválasztási folyamatot korábban már rendben találták.

Az önkormányzat által vállalt indikátorok teljesítése miatt azonban a hűtőház területén található hídmérleg bérletezésének szabályozását is szükséges módosítani akként, hogy azt az önkormányzati is jogosult legyen bérbe adni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete az alábbi döntéseket hozza:

1./ a Jánoshalma 4565/14 helyrajzi szám alatt található önkormányzati tulajdonú Hűtőház bérleti szerződésének meghosszabbítását a melléklet szerinti tartalommal jóváhagyja;

2./ felhatalmazza Lengyel Endre polgármestert a szerződés aláírására.

**Felelős:** Lengyel Endre polgármester

**Határidő:** folyamatos

**Határidő:** 2025. augusztus 24.