

**BESZÁMOLÓ**

**Jánoshalma Városi Önkormányzat**

**Képviselő-testületének**

2025. június 26-i rendes ülésére

**Tárgy: Beszámoló a Homokhátsági Regionális Hulladékgazdálkodási Önkormányzati Társulás 2024. évi költségvetés végrehajtásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Beszámolót készítette:** | Homokhátsági Regionális Hulladékgazdálkodási Önkormányzati Társulás |
| **A beszámoló előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/**minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Részletes pénzforgalmi kimutatás |

Jánoshalma, 2025. június 20.

**Tisztelt Képviselő-testület!**

A Társulási beszámolóra vonatkozó előterjesztést az alábbiak figyelembevételével készítettük el:

* az államháztartásról szóló 2011. évi CXCV. törvény,
* a költségvetési szervek tervezésének, gazdálkodásának, beszámolásának rendszeréről szóló kormányrendeletek,
* a Magyarország 2024. évi központi költségvetéséről szóló 2023. évi LV. törvény,
* társulási döntések, kötelezettségvállalások

***I. A 2024. évi költségvetési beszámoló elkészítésének operatív lebonyolítása***

* A 2024. évi társulási költségvetési beszámolónak a Magyar Államkincstár felé történő jelentés feladása érdekében a csongrádi Polgármesteri Hivatal a zárlati munkálatokat elvégezte. Ennek keretében az eszközeinket, forrásainkat számba vettük, vevő-szállítói, valamint egyéb analitikus és főkönyvi nyilvántartások egyeztetését elvégeztük, könyvviteli mérleget, maradvány kimutatást elkészítettük.
* Lefolytattuk a szükséges egyeztetéseket a települési önkormányzatokkal.
* Elkészítettük a 2024. évi költségvetési előirányzatok előírását, módosítását.
* Elkészítettük a vagyonnyilvántartás statisztikai adatait tartalmazó jelentést.

***II. A 2024. évi költségvetési beszámoló szöveges indoklása***

2011. augusztusában a 82 önkormányzat képviselő–testületei elhatározásával megalakult a Homokhátsági Regionális Hulladékgazdálkodási Önkormányzati Társulás. A tagok a Homokhátsági Regionális Hulladékgazdálkodási projekt továbbfejlesztése mellett kötelezték el magukat annak érdekében, hogy teljesíthetővé váljanak a Hgt-ben, illetőleg az országos hulladékgazdálkodási stratégiában 2008–2016. időszakra megfogalmazott hulladékgazdálkodási célok.

A hulladékgazdálkodási rendszer továbbfejlesztésével kapcsolatban a Támogató Környezeti és Energiahatékonysági Operatív Program (KEHOP) „Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában” tárgyú felhívásra 1084/2016 (II.29.) Korm. határozattal elfogadott éves fejlesztési keretben nevesítésre került a Homokhátsági Regionális Hulladékgazdálkodási Önkormányzati Társulás, mely 2017. február 9-én támogatási kérelmet nyújtott be, melyet a támogató 2017. február 28. napon kelt támogató döntés szerint vissza nem térítendő támogatásban részesített.

A projekttel szembeni szakmai elvárás a projektterületen élők megfelelő hulladékgazdálkodási közszolgáltatással történő ellátásának biztosítása az Országos Hulladékgazdálkodási Közszolgáltatási Tervnek megfelelően. A projekt keretében a Homokhátság térségi hulladékgazdálkodási rendszerek komplex továbbfejlesztése valósult meg. A fejlesztés célja – az Országos Hulladékgazdálkodási Közszolgáltatási Terv céljaival megegyezően – az anyagában történő hasznosítás arányának növelése érdekében az elkülönített gyűjtés kiemelt fejlesztése, különös tekintettel a zöldhulladékok, valamint az elektronikai, a papír-, a műanyag és az üveghulladékok területén. Kiemelt cél továbbá az előkezelési és haszonanyag előállítási tevékenység alrendszereinek fejlesztése az ártalmatlanítás jelentős csökkentése érdekében.

A projekt előkészítése és megvalósítása elszámolható költségeinek finanszírozása a Kohéziós Alapból és a hazai központi költségvetési előirányzatból vissza nem térítendő támogatás formájában valósult meg. A projekt kezdő időpontja 2016. december 16. a fizikai befejezés napja 2023. december 1.

A 9. számú módosított támogatási szerződés alapján a projekt összköltsége 1.922.812.659,-Ft, az elszámolható nettó összköltsége 1.907.587.836,-Ft, a megítélt támogatás összege 1.718.706.577,-Ft.

**III/A. Bevételek (1. sz. melléklet)**

A Társulás összes bevétele 89.615.739,-Ft, mely a módosított előirányzatra vetítve 35,6 %-os teljesítésnek felel meg.

A saját bevétel az üzemeltetésre átadott eszközök bérleti díjából, tagdíj bevételből, áfa visszatérülésből, kamatbevételből és egyéb működési bevételből realizálódott.

Az összbevételen belül a működési bevétel 81.513.242,-Ft-ra (33,4%) teljesült, mely tagdíjbevételt 18.978.375,-Ft, bérleti díj ellenértékét 39.451.460,-Ft, ezekhez kapcsolódó kiszámlázott általános forgalmi adó bevételt 15.776.053,-Ft, általános forgalmi adó visszatérülést 7.244.000,-Ft, kamatbevételt 58.104,-Ft és egyéb működési bevételt 5.250,-Ft tartalmaz. Az előző év költségvetési maradványának igénybevétele 8.102.497,-Ft-ra (100,0%) teljesült.

**III/B. Kiadások** **(1. sz. melléklet)**

A Társulás összes kiadása 69.678.231,-Ft-ra teljesült, mely a módosított előirányzatra vetítve 27,6 %-os teljesítésnek felel meg.

Az összkiadáson belül a személyi juttatás 8.100.000,-Ft-ra (83,3%), a járulék 975.000,-Ft-ra (81,6%) teljesült. Az egyéb működési kiadás 7.000.000,-Ft (100,0%), a dologi kiadások tényszáma 48.432.543,-Ft (96,4%) a felújítási kiadás 5.170.688,-Ft-ra (3,3%) teljesült.

A személyi juttatások a tisztségviselők éves tiszteletdíját tartalmazza, a járulékok a törvény szerinti munkaadókat terhelő járulékokat.

Az egyéb működési célú kiadások a Csongrádi Polgármesteri Hivatal részére, megállapodás alapján ellátott gazdálkodási feladatok ellentételezését tartalmazza. A dologi kiadások között a társulás működési kiadásai, üzemeltetési kiadások, szolgáltatási kiadások, mint jogi segítségnyújtás szolgáltatások és az ezekhez kapcsolódó áfa szerepel. A felhalmozási célú kiadás a KEOP projektből megvalósult bérbe adott eszközök felújítását tartalmazza.

**IV. Maradvány (2. sz. melléklet)**

Az alaptevékenység költségvetési bevételei 81.513.242,-Ft, az alaptevékenység költségvetési kiadásai 69.678.231,-Ft, így az alaptevékenység költségvetési egyenlege 11.835.011,-Ft. Az alaptevékenység finanszírozási bevétele 8.102.497,-Ft, az alaptevékenység finanszírozási egyenlege 8.102.497,-Ft, így az alaptevékenység maradványa 19.937.508,-Ft, mely kötelezettséggel terhelt, felhasználását 2/b. számú melléklet szerint tervezzük felhasználni egyéb külső személyi juttatások, munkaadókat terhelő járulékok és felújítási kiadásokra.

**V. A vagyon alakulása (3. sz. melléklet)**

*„A” eszközök*

A nemzeti vagyonba tartozó befektetett eszközök értéke 2.625.194.747,-Ft, a pénzeszközök állománya 19.937.508,-Ft, követelések értéke 413.664.221,-Ft, egyéb sajátos elszámolások - 3.231.000,-Ft.

Az eszközök állománya 3.055.565.476,-Ft.

*„B” források*

A saját tőke állománya 3.029.065.476,-Ft. Ebből egyéb eszközök induláskori értéke és változásai 21.408.302,-Ft, felhalmozott eredmény 3.070.971.099,-Ft, mérleg szerinti eredmény -63.313.925,-Ft. Kötelezettségek állománya 26.500.000,-Ft. A források állománya a fentiek alapján 3.055.565.476,-Ft.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete megtárgyalta és elfogadja a Homokhátsági Regionális Hulladékgazdálkodási Önkormányzati Társulás 2024. évi költségvetésének végrehajtásáról szóló beszámolót.

1. Jánoshalma Városi Önkormányzat Képviselő-testülete a társulás 2024. évi költségvetés végrehajtásáról szóló beszámolót

**89.615.739,-Ft bevételi főösszeggel**

**69.678.231,-Ft kiadási főösszeggel**

**19.937.508,-Ft maradvánnyal**

**3.055.565.476,-Ft eszköz-forrás főösszeggel**

elfogadja.

1. Jánoshalma Városi Önkormányzat Képviselő-testülete elfogadja az előterjesztés 2/b. számú melléklet szerinti maradványt feladatonkénti részletezésben.

A Képviselő-testület felkéri a polgármestert, hogy a határozatot a Társulás részére küldje meg.

**Felelős:** Lengyel Endre polgármester

**Határidő:** 2025. augusztus 30.